Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 4 ก.ค.65
Daily Focus - บล.ฟินันเซีย ไซรัส ประจำวันที่ 4 ก.ค.65
4 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังคงแกว่ง Sideways กรอบ 1,565-1,580 จุด ภาพรวมตลาดยังขาดปัจจัยใหม่เข้ามาหนุน ขณะที่สัปดาห์นี้จะมีตัวเลขเศรษฐกิจสำคัญออกมามากขึ้น ทั้งเงินเฟ้อไทยและการจ้างงานของสหรัฐฯ โฟกัสของตลาดปัจจุบันยังคงอยู่ที่ความกังวลว่าเศรษฐกิจโลกโดยเฉพาะสหรัฐฯและยุโรปเสี่ยงเกิด Recession จากอัตราเงินเฟ้อที่สูงกว่ากรอบเป้าหมายมากและอาจยาวนาน สะท้อนผ่าน Bond Yield ที่ปรับตัวลงโดยเฉพาะอายุ 10 ปี ส่งผลให้เกือบเห็นภาพ Inverted Yield Curve อีกครั้ง โดย Bond Yield 10Y-2Y ของสหรัฐฯแคบเพียง 0.05% เราคาดว่าไตรมาส 3/65 จะเป็นไตรมาสที่ตลาดผันผวนและขึ้นอยู่กับเงินเฟ้อว่าจะชะลอตัวลงชัดเจนหรือไม่
อย่างไรก็ตามเชื่อว่าตลาดหุ้นไทยจะยังแข็งแกร่งกว่าหนุนจากเศรษฐกิจที่เร่งตัวและการเปิดประเทศ กลยุทธ์ยังเน้นลงทุนในหุ้น Value และ Selective หุ้นที่มีปัจจัยบวกเฉพาะตัวและมีแนวโน้มกำไรไตรมาส 2/65 ถึงครึ่งหลังของปี 65 ที่แข็งแกร่ง ถูกกระทบจากกำลังซื้อที่ชะลอและต้นทุนที่ปรับขึ้นจำกัด
สำหรับกลยุทธ์ : เน้นลงทุนหุ้น Value และหุ้นทีมีปัจจัยบวกเฉพาะตัวและแนวโน้มกำไรไตรมาส 2/65 ถึงครึ่งหลังปีก่อนแข็งแกร่ง
ด้านหุ้นเด่นเดือน ก.ค. : CK, CPN, GFPT, KTB, MAKRO